{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":1,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":12,"n_cols":6,"rows_kept":12,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Javno savjetovanje o Prijedlogu Nacionalnog plana razvoja širokopojasnog pristupa u Republici Hrvatskoj u razdoblju od 2021. do 2027. godine"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Markoja d.o.o.","Nacionalni plan razvoja širokopojasnog pristupa u Republici Hrvatskoj","Komentari Markoja d.o.o. na Prijedlog Nacionalnog plana razvoja širokopojasnog pristupa u Republici Hrvatskoj u razdoblju od 2021. do 2027. godine:\n\nDostupnost mobilnih mreža pete generacije ključan je preduvjet i velika prilika za budući razvoj gospodarstva te digitalnu sliku Republike Hrvatske stoga pozdravljamo inicijativu.\n\nS obzirom da se u godinama navedenim u ciljevima (2025./2027.) očekuje već puna primjena 5G mreža, proizvoda i usluga smatramo da bi se iste prilike trebale omogućiti kako u urbanim tako i u ruralnim sredinama a u cilju smanjena digitalnog i gospodarskog jaza. Nastavno na navedeno predlažemo značajno povećanje ciljane vrijednosti za: Cilj  4. Udio ruralnih područja u Republici Hrvatskoj koja su pokrivena 5G mrežom.\nU svrhu što brže implementacije 5G mreža, posebno u ruralnim područjima, preporučamo da se u modele sufinanciranja predvidi i izgradnja antenskih stupova.\n\nKako se monetizacija 5G mreža poglavito očekuje od poslovnog/industrijskog segmenta, smatramo da bi se trebali definirati određeni ciljevi i pokazatelji uključivosti ostalih industrijskih vertikala koje će u konačnici biti važan dio 5G ekosustava.\n\nZa što bolju sliku o budućim potrebama za 5G infrastrukturom te povezanim proizvodima i uslugama predlažemo da se u radnu skupinu uključe i sistem integratori, općine/gradovi i zainteresirani industrijski subjekti.","Primljeno na znanje","Prijedlog se prima na znanje.\nSmatramo da nema potrebe za povećanjem ciljne vrijednosti udjela ruralnih područja koja su pokrivena 5G mrežom u sklopu Cilja 4. Naime, tržišna implementacija 5G mreža tek je u početnoj fazi, te nije za očekivati da bi se veće ciljne vrijednosti pokrivenosti 5G mrežama u ruralnim područjima mogle postići u zadanom vremenskom okviru NP-a, a uzevši u obzir i ostale ciljeve NP-a.\nModeli sufinanciranja uvođenja mreža vrlo velikog kapaciteta i 5G mreža, predmet su daljnje razrade u okviru Programa potpore osiguranju digitalne povezivosti mrežama vrlo velikog kapaciteta (P1).\nUključenost ostalih industrijskih vertikala koje će biti dio 5G ekosustava, planirano je u okviru aktivnosti M4.1 – Jačanje uloge radne skupine za 5G mreže, kroz suradnju s tijelima državne uprave nadležnim za digitalno društvo, a vezano uz planiranje, testiranje i implementaciju inovativnih usluga putem 5G mreža.\nKako bi se ostvarila sveukupna dobrobit društva i gospodarstva, detaljnije i dodatne obaveze, što uključuje i pokrivenost pojedinih ciljanih područja (npr. danas slabije pokrivenih), će se propisati u postupku dodjele radiofrekvencijskog spektra koji će provesti HAKOM, o čemu će prethodno biti provedena javna rasprava te se potencijalni korisnici RF spektra  potiču da se jave sa iskazom svojih interesa."]
[2,"MASH ICT d.o.o.","Nacionalni plan razvoja širokopojasnog pristupa u Republici Hrvatskoj","Komentari tvrtke MASH ICT d.o.o. na Prijedlog Nacionalnog plana razvoja širokopojasnog pristupa u Republici Hrvatskoj  u razdoblju od 2021. do 2027. godine:\n\nU podpoglavlju 6.4 Mjera 4 – Poticanje uvođenja 5G mreža predlažemo dodavanje sljedećih stavaka:\n- Smatramo da je nužno poticati izgradnju privatnih lokalnih 5G mreža u ruralnim područjima što će uvelike doprinijeti de-konsolidaciji tržišta nepokretnih komunikacijskih mreža, odnosno razvoju konkurentnog i inovativnog tržišta.\n\n- Mali lokalni operateri, mali i srednji sistem integratori uvelike prepoznaju potrebe zajednice u kojoj žive i prihvaćaju se zadatka izgradnje mreže u tom ruralnom području što omogućava jednake mogućnosti u pogledu brzine pristupa kao i razvijenim urbanim područjima. Druge članice EU se suočavaju sa istim izazovima u ruralnim područjima te su našle načina da omoguće svojim građanima visoke brzine pristupa kao i nastanak malih operatera koji doprinose održavanju lokalne ekonomije i zadržavanju radne snage u ruralnoj zajednici. Video „Rural Broadband - Wireless Fibre Extension“ (izvor: YouTube).\n\n- Također, smatramo da je nužno poticati izgradnju privatnih 5G mreža za potrebe industrije, proizvodnje, logistike s obzirom da je ovo jedan od segmenata u kojem članice EU vide velike mogućnosti razvoja inovacija, suradnje velikog broja tehnoloških partnera te posljedično razvoj svoje privrede i stvaranje novih radnih mjesta. \n\n- Posebno za Mjeru 4.3. Provedba postupaka dodjele dozvola za uporabu radiofrekvencijskog spektra u frekvencijskim pojasevima za 5G mreže predlažemo da se u plan dodjele spektra na području 3.X GHz isti fragmentira tako da se osigura dovoljno spektra za industriju, velika privatna/javna poduzeća, JLS-ove, male operatore (WISP). Kao primjer možemo navesti Siemens koji će za 10 godina uporabe 100 MHz spektra u 3.7 -3.8 GHz području za pokrivanje jedne svoje tvornice u Njemačkoj platiti iznos od 5.500 EUR. Njemački regulator je već rezervirao i dodjeljuje spektar za industriju, a slično je u planu u Engleskoj, Švedskoj i nekim drugim europskim zemljama.\n\n\nU radnu skupinu koja je već formirana pri HAKOM-u predlažemo dodavanje i dodatnih predstavnika:\n- Predstavnika JLS-ova\n- Predstavnika malih operatora (WISP)\n- Predstavnika sistem integratora telekomunikacijskih sustava\nEventualno, navedene predstavnike dodati u podskupinu za ruralna područja gdje oni imaju interes, a interes velikih operatora je manji.\n\n\nU podpoglavlju 6.4 Mjera 5 - Program potpore osiguranju digitalne povezivosti mrežama vrlo velikog kapaciteta predlažemo:\n- omogućiti sufinanciranje izgradnje antenskih stupova za 5G mreže budući da su isti ključni za ubrzanu implementaciju 5G mreža, posebno u ruralnim područjima s obzirom na sporu i skupu izgradnju optičkih mreža u ovim područjima. \n- Dodatno se zakonskim mjerama prostornog planiranja može omogućiti postavljanje 5G antena na dalekovode ili druge stupove koji nisu primarno namijenjeni za telekomunikacijske potrebe.\n\n\nU poglavlje 5. Ciljevi s ključnim pokazateljima ishoda predlažemo:\n- Ambicioznije postavljen udio ruralnih područja u Republici Hrvatskoj koja su pokrivena 5G mrežama do 2025. na barem 50%.\n- dodavanje točke 5: Uvođenje privatnih 5G mreža za potrebe industrije, proizvodnje, logistike čime bi im se omogućio jednak stupanj digitalizacije i daljnjeg razvoja poslovanja kao i u drugim članicama EU.\n\n\nU poglavlje 5 Ciljevi s ključnim pokazateljima ishoda, Posebni cilj 3 - Uvođenje 5G mreža u urbana područja i uzduž glavnih kopnenih prometnih pravaca smatramo da:\n- treba više istaknuti željezničke pruge kao segment koji treba obuhvatiti s obzirom da se trenutno ulažu velika sredstva u modernizaciju njegove infrastrukture što će omogućiti puno veće brzine kretanja vlakova kao i povezivanje na međunarodne koridore za prijevoz ljudi i dobara. \n- Kako bi se uvođenje 5G mreže i ostvarilo, potrebna je veća aktivnost nadležnih tijela RH na razini EU i sudjelovanje u relevantnim inicijativama s obzirom da one trenutno ne obuhvaćaju koridore u RH https://eimrail.org/wp-content/uploads/2020/04/E\nIM-CER-SDA-5G-connectivity-Spectrum-.pdf","Nije prihvaćen","Prijedlog se ne prihvaća.\nUz postojeće aktivnosti mjere M4 NP-a kojima se potiče uvođenje 5G mreža, daljnja operativna razrada i provedba poticanja uvođenja i 5G mreža i mreža vrlo velikog kapaciteta planirana je kroz Program potpora (P1). Pri planiranju i provedbi Programa potpore vodit će se računa da se ciljevi NP-a, odnosno uvođenje mreža vrlo velikog kapaciteta i 5G mreža, ostvare i u ruralnim područjima, jer, u pravilu, upravo u tim područjima izostaje odgovarajući tržišni interes operatora za ulaganja. Program potpore provodit će se u skladu sa svim mjerodavnim pravilima državnih potpora, vodeći računa da pristup potporama bude osiguran i za male (lokalne) operatore.\nPreduvjet za uvođenje 5G mreža je provedba postupka dodjele dozvola za uporabu RF spektra u frekvencijskim pojasevima za 5G mreže. Napominjemo kako je pristup RF spektru preduvjet za izgradnju lokalnih 5G mreža. Donošenje plana dodjele spektra u nadležnosti je HAKOM-a. HAKOM je proveo javno savjetovanje o budućoj dodjeli frekvencijskih pojaseva 700 MHz, 800 MHz, 900 MHz, 3,6 GHz i 26 GHz u razdoblju od 24.6.-15.7.2020. (https://e-rasprave.hakom.hr/erasprava/public/discussions/571). Operativni detalji oko namjene i načina dodjele pojedinih dijelova spektra, kako se predlaže, ne mogu biti dio NP-a, kao akta strateškog planiranja.\nRadna skupina pri HAKOM-u, koja je već formirana i čije je jačanje predviđeno kroz aktivnost M4.1, otvorena je za sve operatore, a zainteresirane skupine se potiču da kontaktiraju HAKOM (radiokomunikacije@hakom.hr) radi iskazivanja svog interesa.\nU odnosu na podpoglavlje 6.4. Mjera 5.: modaliteti sufinanciranja uvođenja mreža vrlo velikog kapaciteta, uključujući i 5G mreže, bit će detaljnije razrađeni unutar Programa potpore (P1), i nisu predmet NP-a. Program potpore pripremit će se i provoditi u skladu sa svim mjerodavnim pravilima državnih potpora, vodeći računa i da Programom potpora budu obuhvaćena i ruralna područja, te da se potpore dodjeljuju za uvođenje mreža vrlo velikog kapaciteta putem odgovarajuće i ekonomski optimalne elektroničke komunikacijske infrastrukture, što može uključivati i stupove.\nKroz aktivnost M2.2 NP-a, odnosno mjeru 2 općenito, predviđene su aktivnosti koje će olakšati postavljanje baznih postaja elektroničkih komunikacijskih mreža.\nU odnosu na poglavlje 5.: Smatramo da nema potrebe za povećanjem ciljne vrijednosti udjela ruralnih područja koja su pokrivena 5G mrežom u sklopu Cilja 4. Naime, tržišna implementacija 5G mreža tek je u početnoj fazi, te nije za očekivati da bi se veće ciljne vrijednosti pokrivenosti 5G mrežama u ruralnim područjima mogle postići u zadanom vremenskom okviru NP-a, a uzevši u obzir i ostale ciljeve NP-a.\nPredloženo uvođenje dodatnog cilja vezanog uz uvođenje privatnih 5G mreža za potrebe industrije, proizvodnje i logistike se ne prihvaća, budući da je isto već obuhvaćeno kroz ciljeve 3 i 4 NP-a.\nTakođer, unutar postojećeg cilja 3 predviđeno je uvođenje 5G mreža i uzduž željezničkih pruga u Republici Hrvatskoj koje su uključene u transeuropsku prometnu mrežu (TEN-T), tj. u međunarodne željezničke koridore u Republici Hrvatskoj."]
[3,"A1 Hrvatska d.o.o.","Nacionalni plan razvoja širokopojasnog pristupa u Republici Hrvatskoj","A1 Hrvatska d.o.o. (A1)  pozdravlja donošenje predloženog Nacionalnog plana razvoja širokopojasnog pristupa u Republici Hrvatskoj u razdoblju od 2021. do 2027. godine (dalje: Nacionalni plan) i definiranih ciljeva čije ostvarenje  predstavlja preduvjet za razvoj digitalnog društva u Republici Hrvatskoj.\n\nA1 je  već godinama predana ostvarenju tih ciljeva kroz izgradnju pokretnih i nepokretnih mreža nove generacije te dovođenje kvalitetnog širokopojasnog pristupa u sve krajeve Republike Hrvatske. \n\nDefinirane mjere za provođenje Nacionalnog plana, poput smanjenja troškova postavljanja mreža i olakšavanje same izgradnje uz unapređenje zakonodavnog okvira precizno su definirane i uz koordinaciju svih dionika nužne su za provedbu i realizaciju Nacionalnog plana. \n\nRazdoblje koje je definirano Nacionalnim planom bit će tehnološki i investicijski vrlo dinamično s obzirom na potrebna ulaganja u mreže vrlo velikog kapaciteta pri čemu prvenstveno mislimo na svjetlovodne i 5G mreže čija je važnost prepoznata u Programu Vlade Republike za razdoblje 2020-2024.\n\nDefinirana mjera efikasnog korištenja programa državnih potpora od strane privatnog sektora uz osiguranje adekvatnog udjela sufinanciranja je od izrazite važnosti za realizaciju tih investicija. \n\nStoga pozdravljamo uključivanje privatnog sektora u sve aktivnosti programiranja i korištenja EU fondova za gradnju mreža vrlo velikog kapaciteta i digitalnih usluga koje se pružaju putem tih mreža.","Prihvaćen","Komentar se prihvaća."]
[4,"Hrvatski Telekom d.d. ","Nacionalni plan razvoja širokopojasnog pristupa u Republici Hrvatskoj",{"$cut":{"chars":29626,"head":"Komentari Hrvatskog Telekoma d.d. na Prijedlog Nacionalnog plana razvoja širokopojasnog pristupa u Republici Hrvatskoj  u razdoblju od 2021. do 2027. godine \nprosinac 2020.\nIzgradnja mreža novih generacija i nastavak digitalizacije hrvatskog društva preduvjet su gospodarskog razvoja RH. \nDonošenje novog Nacionalnog plana korak je u pravom smjeru te zahvaljujemo na prilici da damo svoj doprinos pri izradi finalnog dokumenta.\nPrijedlog Nacionalnog plana razvoja širokopojasnog pristupa u Republici Hrvatskoj  u razdoblju od 2021. do 2027. godine (dalje: Prijedlog Nacionalnog plana) kao prioritete javne politike ističe osiguranje preduvjeta za uvođenje mreža velikog kapaciteta na cijelom području RH kao i osiguranje preduvjeta za uvođenje 5G mreža u RH. U cilju ostvarenja ovih prioriteta, Nacionalni plan bi dodatno trebao staviti naglasak na sljedeće ključne teme:\n1. Uklanjanje prepreka investicijama u optičke mreže kroz značajno smanjenje postojeće razine naknada za pravo puta\n\n2. Osiguravanje poticajnih regulatornih uvjeta za ulaganja operatora u 5G mreže, kroz postupke dodjele radiofrekvencijskog spektra koji će biti stimulativni za investicije\n\n3. Omogućavanje brže i jednostavnije izgradnje elektroničke komunikacijske infrastrukture (EKI)\n\n4. Povećanje potencijala dostupnih EU fondova kroz poticanje privatnih investicija \nNavedene ključne teme su u skladu i s mjerama koje se predviđaju Preporukom Europske komisije (EU) 2020/1307 od 18. rujna 2020. o zajedničkom Unijinom paketu mjera za smanjenje troškova postavljanja mreža vrlo velikog kapaciteta i osiguravanje pravodobnog i investicijski poticajnog pristupa radiofrekvencijskom spektru za  mreže 5G radi poticanja povezivosti u cilju pružanja potpore gospodarskom oporavku od krize uzrokovane bolešću COVID-19 u Uniji (dalje: Unijin paket mjera za poticanje povezivosti).\nKonkretne prijedloge dopuna pojedinih dijelova Prijedloga Nacionalnog plana iznosimo u nastavku.\nAd. 1 Uklanjanje prepreka investicijama u optičke mreže kroz značajno smanjenje postojeće razine naknada za pravo puta\nPrijedlog Nacionalnog plana prepoznaje naknade za pravo puta kao prepreku investicijama operatora u mreže nove generacije. Upravo se prilagodba iznosa naknada za pravo puta ističe kao prilika za jačanje investicijskog potencijala operatora u poglavlju 4. SWOT analiza.\nU cilju provedbe navedenog i oslobađanja investicijskog potencijala operatora, potrebno je prilagodbu, odnosno smanjenje naknade za pravo puta predvidjeti kao konkretnu mjeru u Nacionalnom planu. \nPlaćanje naknada za pravo puta jedan je od značajnijih financijskih čimbenika na poslovanje operatora, a što je prepoznato već prethodnom Strategijom razvoja širokopojasnog pristupa za period od 2016. do 2020. Kako bi se utvrdile konkretne mjere koje će pozitivno djelovati na investicijski potencijal gospodarstvenika, predmetnom Strategijom je bilo utvrđeno da je nužno provesti detaljnu analizu visine naknada za pravo puta i njihovog utjecaja na investicijski potencijal poduzetnika, a zbog čega je kao planirana aktivnosti za taj period i definirana Izrada studije utjecaja propisane naknade za pravo puta te predlaganje izmjena mjerodavnih propisa u skladu s nalazima iz studije. \nSukladno definiranoj aktivnosti izrađena je „Studija MMPI-ja o utjecaju propisane visine naknada na investicijski potencijal privatnog sektora za razvoj širokopojasnih mreža sljedeće generacije“ iz studenog 2017. kojom je utvrđeno kako je za povećanje investicijskog potencijala gospodarstvenika nužno provesti smjeru smanjenja naknade za pravo puta.\nTakođer, u srpnju 2018. Ekonomski Institut u Zagrebu izradio je studiju „Analitičke odrednice naknade za pravo puta za elektroničku komunikacijsku infrastrukturu“ kojom je, također, utvrđeno kako je za investicijski potencijal gospodarstvenika nužno značajno smanjiti visinu naknade za pravo puta, a koja je u HR znatno iznad europskog prosjeka. \nUsprkos jasnim rezultatima analiza kako je naknada za pravo puta previsoka te stoga čini otežavajući faktor za ulaganja, mjera smanjenja naknade za pravo putu nije provedena, a što"}},"Djelomično prihvaćen","Prijedlozi se djelomično prihvaćaju.\nU odnosu na istaknute ključne teme:\n1. prijedlog se ne prihvaća. Prilagodba iznosa naknada za pravo puta planirana je nakon donošenja novog Zakona o elektroničkim komunikacijama, u okviru redovnih aktivnosti tijela državne uprave.\n2. očitovanja su navedena u idućim komentarima u kojima se daju konkretni prijedlozi dopuna Prijedloga Nacionalnog plana povezanih s ovom temom.\nModaliteti postupka dodjele radiofrekvencijskog spektra za 5G mreže, i s njim povezane obveze u dozvolama, ne mogu biti dio sadržaja NP-a, kao akta strateškog planiranja.\n3. očitovanja su navedena u idućim komentarima u kojima se daju konkretni prijedlozi dopuna Prijedloga Nacionalnog plana povezanih s ovom temom.\nVažnost usklađenja prostornih planova jedinica lokalne samouprave s Uredbom o mjerilima razvoja elektroničke komunikacijske infrastrukture i druge povezane opreme naglašena je i u uvodnom dijelu NP-a (poglavlje 3.3 – Prioriteti javne politike), a predviđene su i informativne aktivnosti s tom temom prema jedinicama lokalne samouprave u okviru aktivnosti M2.1.\n4. očitovanja su navedena u idućim komentarima u kojima se daju konkretni prijedlozi dopuna Prijedloga Nacionalnog plana povezanih s ovom temom.\n\nVezano uz Tablicu 5-1 – „Ciljevi Nacionalnog plana i povezani pokazatelji ishoda“, prijedlog se prima na znanje. Osiguranje dostupnosti detaljnijih podataka o broju kućanstava odnosno broju stambenih jedinica na određenom području analizirat će se tijekom pripreme Programa potpore (P1).\n\nU odnosu na prijedloge dopuna NP-a:\nAd.1. Prijedlog se ne prihvaća - Prilagodba iznosa naknada za pravo puta planirana je nakon donošenja novog Zakona o elektroničkim komunikacijama, u okviru redovnih aktivnosti tijela državne uprave.\n\nAd.2. Prijedlog se prihvaća na odgovarajući način.\nU poglavlju 6.4, kod obrazloženja aktivnosti M4.3 nadopunjuje se postojeći tekst tako da glasi: „Kroz aktivnost M4.3 HAKOM treba provesti postupke dodjele radiofrekvencijskog spektra za potrebe 5G mreža, koji će biti poticajni za ulaganja operatora u razvoj i povećavanje dostupnosti 5G mreža u skladu s trećim i četvrtim ciljem Nacionalnog plana.“\nPoglavlje 6.4. M4 - Prijedlog se prihvaća. U skladu s očitovanjem na prethodni komentar, odgovarajući tekst dodan je u obrazloženje aktivnosti M4.3.\nPoglavlje 6.3.M3 - Prijedlog se prihvaća. Obrazloženje aktivnosti M3.1, i prateća tablica, nadopunjeni su na način da je naglasak stavljen na prezentacije na javnim skupovima, edukacijsko-informativne kampanje na nacionalnoj razini, a uz sudjelovanje priznatih i eminentnih stručnjaka i institucija iz medicinske struke i akademske zajednice.\nPokazatelji rezultata u M3.1. - Prijedlog se prihvaća na odgovarajući način. U obrazloženju aktivnosti M3.1 izdavanje letaka ili brošura navedeno je kao mogućnost, u slučaju da se pri provedbi aktivnosti ocijeni da isto može dati dodatni doprinos provedbi aktivnosti.\n\nAd.3. Prijedlog se ne prihvaća. Prema očitovanju nadležnog tijela, predloženi rok „do kraja 2021.“ nije moguće ostvariti.\nU odnosu na prjedlog izmjene i dopune „Tablice 6-2-M2 - Prijedlog se prihvaća na odgovarajući način. Sadržaj aktivnosti M2.1 predviđa informiranje jedinica lokalne i regionalne samouprave oko ključnih odredbi prostornih planova vezanih uz postavljanje elektroničkih komunikacijskih mreža, osobito oko postavljanja elektroničkih komunikacijskih kabela i baznih postaja pokretnih elektroničkih komunikacijskih mreža. U tom smislu kroz aktivnost je predviđeno i informiranje JLS-ova vezano uz Uredbu o mjerilima razvoja elektroničke komunikacijske infrastrukture i druge povezane opreme i njenog utjecaja na prostorno planiranje.\nU odnosu na M2.2. - Prijedlozi se prihvaćaju na odgovarajući način. U ključne sastavnice elektroničkih komunikacijskih mreža unutar aktivnosti M2.2 dodatni su i „ormari, kabineti  i kontejneri namijenjeni za smještaj elektroničke komunikacijske opreme te zamjena elektroničke komunikacijske opreme na postojećim antenskim stupovima i prihvatima“.\nU odnosu na prijedlog nove aktivnosti M2.5. - Prijedlog se ne prihvaća. Rokovi su propisani mjerodavnim zakonskim i podzakonskim propisima, kao i sankcije za njihovo nepoštivanje. Navedeno nije moguće propisivati Nacionalnim planom, kao aktom strateškog planiranja.\nAd.4. U odnosu na prijedlog izmjena Tablice 6-5-P1- Prijedlozi se ne prihvaćaju. Predloženo skraćivanje rokova za aktivnosti P1.2 i P1.4 nije moguće prihvatiti, s obzirom na očekivano vrijeme za donošenje NP-a i uobičajene rokove za odobrenje državnih potpora.\nU odnosu na prijedlog dodavanja nove aktivnosti P1.6. - Prijedlog se ne prihvaća. Aktivnosti na izradi i donošenju Nacionalnog plana oporavka i otpornosti već su tijeku i planirano je da budu dovršene u prvoj polovici 2021. godine.\nU odnosu na prijedlog izmjene i dopune Tablice 8-1. - Prijedlog se ne prihvaća. U Tablici 8-1, pod aktivnosti P1.5 navedeni su indikativni iznos potrebnih sredstava za postavljanje elektroničkih komunikacijskih mreža u područjima u kojima će biti potrebno provoditi Program potpora P1, kao što je opisano u uvodnom dijelu poglavlja 8 NP-a. Precizniji proračun potrebnih sredstava za provedbu aktivnosti P1.5 bit će utvrđen naknadno, po završetku provedbe aktivnosti P1.2 i P1.3, odnosno nakon definiranja svih projektnih cjelina u Programu potpora, pripadajućih oblika financijske pomoći te iznosa i udjela financiranja po izvorima (državni proračun, sredstva europskih i strukturnih fondova, sredstva Instrumenta za povezivanje Europe od 2021. (CEF2), sredstva privatnih operatora i investitora, i dr.).\nStoga u ovom trenutku nije moguće u NP, kao akt strateškog planiranja, unositi vrijednosti privatnog udjela financiranja, niti bilo koje druge iznose ili parametre financiranja unutar Programa potpora koji će biti naknadno definirani u okviru aktivnosti P1.2 i P1.3."]
[5,"Damir Vrbanec","2 Analiza postojećeg stanja razvoja širokopojasnog pristupa,\n2.2 Pokazatelji stanja širokopojasnog pristupa","Svakako treba povećati brinu internetske veze do svakakog kućanstva, barem na 100Mb/s ili više. Ustanove poput osnovnih škola sad su na nekakvih 100Mb/s što je svakako daleko premalo s obzirom da u jednoj školi imamo i više sototina uređaja spojenih na istu mrežu i priključak!","Primljeno na znanje","Prijedlog se prima na znanje.\nCilj mjera i aktivnosti NP-a je omogućiti dostupnost mreža vrlo velikog kapaciteta svim kućanstvima s brzinama od najmanje 100 Mbit/s u smjeru prema korisniku (download), uz mogućnost nadogradnje na brzine do 1 Gbit/s te uvođenje mreža vrlo velikog kapaciteta za javne namjene: za javne korisnike (osnovne i srednje škole, visoka učilišta i ustanove u sustavu znanstvene djelatnosti, tijela državne uprave, tijela JL(R)S te zdravstvene ustanove) i prometna čvorišta kojima prolazi velik broj putnika (autobusni kolodvori, željeznički kolodvori, zračne luke, putničke pomorske i riječne luke). Na svim navedenim lokacijama mreže vrlo velikog kapaciteta trebaju podržavati širokopojasni pristup sa simetričnim brzinama od najmanje 1 Gbit/s. Nacionalni plan naglasak stavlja na dostupnost širokopojasne mreže vrlo velikih kapaciteta i mogućnost priključenja na istu, dok korisnik (škola) ima izbor hoće li postati korisnik (pretplatnik), u skladu sa svojim potrebama."]
[6,"PETAR PRPIĆ","3 Zahtjevi za digitalnu povezivost,\n3.3 Prioriteti javne politike","Posebni naglasak za uvođenje širokopojasnog brzog interneta treba dati žurnim službama. Vatrogasnim postajam, policijskim postajama, hitnoj medicinskoj pomoći, operativnim centrima 112...","Primljeno na znanje","Prijedlog se prima na znanje.\nCilj mjera i aktivnosti NP-a je, između ostalih, uvođenje mreža vrlo velikog kapaciteta za javne namjene: za javne korisnike (osnovne i srednje škole, visoka učilišta i ustanove u sustavu znanstvene djelatnosti, tijela državne uprave, tijela JL(R)S te zdravstvene ustanove) i prometna čvorišta kojima prolazi velik broj putnika (autobusni kolodvori, željeznički kolodvori, zračne luke, putničke pomorske i riječne luke). Na svim navedenim lokacijama mreže vrlo velikog kapaciteta trebaju podržavati širokopojasni pristup sa simetričnim brzinama od najmanje 1 Gbit/s. Budući da su žurne službe dio tijela državne uprave i/ili tijela JL(R)S, za njih će se također osigurati dostupnost mreža koje podržavaju širokopojasni pristup sa simetričnim brzinama od najmanje 1 Gbit/s."]
[7,"Šibensko-kninska županija","Nacionalni plan razvoja širokopojasnog pristupa u Republici Hrvatskoj,\n4 SWOT analiza","Problem jednoznačnih izvora podataka za sve jedinice lokalne samouprave, a s tim povezane poteškoće u dobivanju ulaznih podataka u projektima. Prepoznata mogućnost uvrštavanja potrebnih podataka u novi popis stanovništva Republike Hrvatske 2021. godine.","Primljeno na znanje","Primjedba se prima na znanje.\nIskustva u provedbi dosadašnjih programa državnih potpora, u dijelu dobavljanja potrebnih ulaznih podataka, bit će iskorištena kod pripreme Programa potpore (P1), s ciljem poboljšanja postupaka oko dobavljanja i interpretacije potrebnih ulaznih podataka."]
[8,"Šibensko-kninska županija","6 Pregled mjera, aktivnosti i projekta,\n6.2 M2 - Unapređenje i ujednačena primjena zakonodavnog okvira u području gradnje te poboljšanje prakse prostornog planiranja vezano uz postavljanje mreža vrlo velikog kapaciteta","Prepoznata potreba usklađivanja prostorno planske dokumentacije s potrebama projekta. HAKOM kao regulatorna agencija usklađuje lokacije baznih stanica između privatnih operatora u cilju jednolike raspoređenosti potrebnih infrastrukturnih objekata. U ovom slučaju HAKOM bi povezao pomoću edukacijsko-informacijskih radionica potrebe privatnih operatora I prostorno planske politike jedinica lokalne i regionalne samouprave, što se u prethodnom iskustvu pokazalo kao poteškoća u ostvarivanju projekata I dobivanju potrebnih dozvola.","Djelomično prihvaćen","Prijedlog se djelomično prihvaća.\nPrilikom provedbe aktivnosti M2.1 NP-a obuhvatit će se i pitanja usklađivanja prostorno planske politike jedinica lokalne samouprave s planiranim lokacijama baznih stanica u Objedinjenom planu razvoja pokretne komunikacijske infrastrukture, koji je sastavni dio Uredbe o mjerilima razvoja elektroničke komunikacijske infrastrukture i druge povezane opreme. Prostorno-planska dokumentacija čije je donošenje u nadležnosti JLP(R)S) mora biti u skladu s predmetnom Uredbom. \nS obzirom kako se u praksi pokazao nesklad između prostornih planova i zahtjeva koji su propisani Uredbom, unutar poglavlja 6.2 pod mjerom M2.1 predviđeno je održavanje informativnih radionica, stručnih skupova i ciljanih prezentacija na istu temu."]
[9,"Odašiljači i veze d.o.o.","6 Pregled mjera, aktivnosti i projekta,\n6.2 M2 - Unapređenje i ujednačena primjena zakonodavnog okvira u području gradnje te poboljšanje prakse prostornog planiranja vezano uz postavljanje mreža vrlo velikog kapaciteta","- Poglavlje 6.2 M2 - Unapređenje i ujednačena primjena zakonodavnog okvira u području gradnje te poboljšanje prakse prostornog planiranja vezano uz postavljanje mreža vrlo velikog kapaciteta u rečenici:\no „Aktivnost M2.2 predviđa donošenje izmjena i dopuna Pravilnika o jednostavnim građevinama i radovima, s ciljem pojednostavljenja gradnje ključnih sastavnica elektroničkih komunikacijskih mreža, kao što su: odvojci i ogranci mreže; kabelska kanalizacija tehnologijom mini i mikro rovova te bežične pristupne točke kratkog dometa (u skladu s čl. 57 EECC-a).“ predlaže se dopuna kako slijedi:\n\no ‘’ Aktivnost M2.2 predviđa donošenje izmjena i dopuna Pravilnika o jednostavnim građevinama i radovima, s ciljem pojednostavljenja gradnje ključnih sastavnica elektroničkih komunikacijskih mreža, kao što su: priključci, odvojci i ogranci mreže; kabelska kanalizacija tehnologijom mini i mikro rovova, ormari, kabineti i kontejneri tlocrtne površine do 15m2 namijenjeni za smještaj elektroničke komunikacijske opreme te bežične pristupne točke kratkog dometa (u skladu s čl. 57 EECC-a).’’\n\no Pojašnjenje: Potrebno je omogućiti postavljanje kontejnera, ormara i kabineta za smještaj elektroničke komunikacijske opreme bez ishođenja građevinske dozvole, a prema glavnom projektu, kako bi se olakšala i ubrzala gradnja elektroničke komunikacijske infrastrukture. Posljedično je promjene potrebno načiniti dalje u dokumentu: Tablica 6-2 – M2 - pregled aktivnosti, pokazatelja rezultata i vremenskih rokova  i Tablica 8-1 – Procjena financijskih sredstava za provedbu mjera i projekta Nacionalnog plana.\n\n- Poglavlje 6.2 M2 - Unapređenje i ujednačena primjena zakonodavnog okvira u području gradnje te poboljšanje prakse prostornog planiranja vezano uz postavljanje mreža vrlo velikog kapaciteta u rečenici:\no „Uslijed neujednačene primjene zakonodavnog okvira u području gradnje, u dijelu koji se odnosi na postupke izdavanja dozvola od strane MPGI i upravnih tijela, predviđeno je da nadležno tijelo državne uprave donese tumačenje propisa iz djelokruga gradnje u pogledu postavljanja sastavnica elektroničkih komunikacijskih mreža (aktivnost M2.3), a u skladu s Preporukom Europske komisije (EU) 2020/1307. Tim bi se tumačenjem precizno definirao obuhvat potrebnih suglasnosti kod gradnje pojedinih sastavnica elektroničkih komunikacijskih mreža.“ predlaže se dopuna kako slijedi:\n\no „Uslijed neujednačene primjene zakonodavnog okvira u području gradnje, u dijelu koji se odnosi na postupke izdavanja dozvola od strane MPGI i upravnih tijela, predviđene su izmjene i dopune propisa iz djelokruga gradnje u pogledu postavljanja sastavnica elektroničkih komunikacijskih mreža (aktivnost M2.3) ), a u skladu s Preporukom Europske komisije (EU) 2020/1307. Tim bi se izmjenama i dopunama propisa precizno definirao obuhvat potrebnih suglasnosti kod gradnje pojedinih sastavnica elektroničkih komunikacijskih mreža.“\n\no Pojašnjenje: Tumačenjem propisa se neće postići jasno i precizno rješenje kao što je poznato iz prakse, stoga je nužno donijeti izmjene i dopune propisa iz postojeće regulative predmetnog područja. Samo tumačenje neće donijeti potrebnu preciznost i brzinu koja je nužna za brzi razvoj elektroničkih komunikacija.\n\n- Poglavlje 6.2 M2 - Unapređenje i ujednačena primjena zakonodavnog okvira u području gradnje te poboljšanje prakse prostornog planiranja vezano uz postavljanje mreža vrlo velikog kapaciteta u rečenici:\no „Mjerodavni propisi također ne definiraju dovoljno precizno modalitete pristupa i zajedničkog korištenja elektroničkih komunikacijskih mreža poslovnih i stambenih zgrada. Stoga se kroz aktivnost M2.4 predviđa donošenje odgovarajućeg podzakonskog propisa ili tumačenja Zakona o elektroničkim komunikacijama, kojima bi se otklonio uočeni nedostatak preciznih odredbi oko postavljanja i zajedničkog korištenja elektroničkih komunikacijskih mreža u zgradama.“ predlaže se dopuna kako slijedi:\n\no „Mjerodavni propisi također ne definiraju dovoljno precizno modalitete pristupa i zajedničkog korištenja elektroničkih komunikacijskih mreža poslovnih i stambenih zgrada. Stoga se kroz aktivnost M2.4 predviđa donošenje odgovarajućeg podzakonskog propisa kojim bi se otklonio uočeni nedostatak preciznih odredbi oko postavljanja i zajedničkog korištenja elektroničkih komunikacijskih mreža u zgradama.’“\n\no Pojašnjenje: Tumačenjem ZEK-a se neće postići jasno i precizno rješenje kao što je poznato iz prakse, stoga je nužno donijeti podzakonski akt. Istu izmjenu potrebno je posljedično napraviti i kasnije u dokumentu: Tablica 6-2 – M2 - pregled aktivnosti, pokazatelja rezultata i vremenskih rokova, za M2.4.","Djelomično prihvaćen","Prijedlog se djelomično prihvaća.\nUz već navedene sastavnice elektroničke komunikacijske mreže koje bi bile obuhvaćene izmjenama i dopunama Pravilnika o jednostavnim građevinama i radovima u okviru aktivnosti M2.2, bit će dodani i „ormari, kabineti i kontejneri namijenjeni za smještaj elektroničke komunikacijske opreme“.\nPriključci mreže već su obuhvaćeni čl. 3 t. 5 Pravilnika o jednostavnim građevinama i radovima.\nUnutar aktivnosti M2.3 bit će predviđeno donošenje „izmjena i dopuna ili tumačenja propisa iz djelokruga gradnje“.\nU odnosu na Poglavlje 6.2. M2 prijedlog se ne prihvaća: Tijekom provedbe aktivnost M2.4 bit će, između ostalog, i donesena odluka o izradi i donošenju odgovarajućeg podzakonskog akta, ili izradi i donošenju tumačenja, a uzevši u obzir identificirani obuhvat nužnih preciznih odredbi oko postavljanja i zajedničkog korištenja elektroničkih komunikacijskih mreža u zgradama."]